joelniklaus/EU_Wikipedias huggingface dataset:
Piritta Rantanen

Piritta Maria Katariina Rantanen (s. 19. heinäkuuta 1979 Jämsä) on suomalainen sairaanhoitaja ja poliitikko. Hänet valittiin vuoden 2019 eduskuntavaaleissa sosiaalidemokraattisen puolueen kansanedustajaksi Keski-Suomen vaalipiiristä.

Rantanen on eduskunnan hallintovaliokunnan ja maa- ja metsätalousvaliokunnan jäsen. Lisäksi hän sosiaali- ja terveysvaliokunnan varajäsen.

Hän toiminut Jämsän kaupungin­hallituksen puheenjohtajana ja sitä ennen pitkään paikallis­politiikassa ja puoluevaltuustossa.

Lähteet 

Nykyiset kansanedustajat
Suomen Sosialidemokraattisen Puolueen poliitikot
Jämsän kaupunginvaltuutetut
Keski-Suomen vaalipiiri
Suomalaiset sairaanhoitajat
Vuonna 1979 syntyneet
Elävät henkilöt
Juhani Karjomaa

Juhani Karjomaa (s. 21. kesäkuuta 1966) on suomalainen kommodori ja entinen puolustusvoimien tiedustelulaitoksen (PVTIEDL) johtaja.

Koulutus
Juhani Karjomaa on suorittanut yleisesikuntaupseerin tutkinnon vuonna 1998.

Ura
 Suomenlinnan rannikkorykmentin komentajana Suomenlahden meripuolustusalueella
 Vanhempana osastoesiupseerina puolustusministeriössä
 Apulaissotilasedustajana Suomen edustustossa Brysselissä, Belgiassa
 Vanhempana osastoesiupseerina puolustusvoimien tiedustelulaitoksen esikunnassa
 Puolustusvoimien tiedustelulaitoksen (PVTIEDL) johtaja 1.4.2018–29.2.2020

Ylennykset
 Kommodori 2014

Lähteet

Vuonna 1966 syntyneet
Elävät henkilöt
Olli Kolstela

Olli Kolstela (s. 1958) on suomalainen virkamies ja suojelupoliisin apulaispäällikkö, jonka vastuualueena on strategiset asiat.

Koulutus
Olli Kolstela on koulutukseltaan hallintotieteiden maisteri.

Ura 
Olli Kolstela aloitti suojelupoliisin strategisena apulaispäällikkönä lokakuussa 2010.

Kolstela työskenteli aiemmin keskusrikospoliisissa (KRP), missä hän toimi tiedusteluosaston apulaisosastopäällikkönä vastuualueenaan toiminnan suunnittelu ja kehittäminen. Hän työskenteli lähes kymmenen vuotta KRP:n rikostietopalvelussa, joka toimii poliisin kansainvälisen toiminnan kansallisena keskuksena. Hän johti lähes viisi vuotta rahanpesun selvittelykeskusta, joka vastaa rahanpesun ja terrorismin rahoituksen torjunnasta.

Lisäksi Kolstela oli käynnistämässä KRP:n tsunamioperaatiota Thaimaassa 2004–2005.

Lähteet 

Suomalaiset virkamiehet
Vuonna 1958 syntyneet
Elävät henkilöt
Sajah

Sajah bint Al-Harith ibn Suayd () oli arabialainen profeetta. Hän kuului Arabian niemimaalla eläneeseen Bani Tamim -heimoon ja äitinsä puolelta irakilaiseen kristittyyn Banu Taghlib -heimoon. Sajah oli profeetta Muhammedin aikalainen, joka nousi itse profeetaksi Muhammedin kuoleman jälkeen. Muhammedin kuoltua vuonna 632 useat heimot ryhtyivät seuraamaan eri profeettoja, joista Sajah on ainoa tunnettu nainen. Sajah johti yhtä Ridda-sotiin kuuluvaa kapinaa. Myöhemmin Sajah meni naimisiin profeetta Musailiman kanssa, jonka kanssa hän loi voimakkaan kapinallisen liittouman. Musailiman kuoltua Yamaman taistelussa vuonna 633 Sajah kääntyi islamin uskoon. Myöhemmin Sajahia ja Musailimaa on nimitetty islamilaisessa kirjallisuudessa valeprofeetoiksi.

Lähteet 

Profeetat
Arabit
Pajuluoma

Pajuluoma on kaupunginosa Seinäjoella. Se on osa Östermyran suuraluetta. Vuonna 2016 Pajuluomassa oli 2 982 asukasta. Alueella sijaitsee koulu ja päiväkoti.

Kuvia

Lähteet

Aiheesta muualla 

Seinäjoen kaupunginosat
Jorge Chávezin kansainvälinen lentoasema

Jorge Chávezin kansainvälinen lentoasema  (Aeropuerto Internacional Jorge Chávez) on Perun tärkein lentoasema. Se sijaitsee Callaossa 11 kilometriä maan pääkaupungista Limasta. Satamakaupunki Callaon liikenneyhteydet on integroitu Liman kanssa. Vuoden 2018 aikana lentokentän läpi kulki 23 723 193 matkustajaa. Lentokenttä oli historiallisten lentoyhtiöiden Compañía de Aviación Faucettin ja Aeroperún keskuslentoasema.  

Lentokenttä on nimetty perulaisen lentäjän Jorge Chávezin (1887–1910) mukaan.

Etelä-Amerikan lentoasemat
Perun rakennukset ja rakennelmat
Perun liikenne
Mari Rantanen (poliitikko)

Mari Rantanen (s. 29. maaliskuuta 1976) on suomalainen perussuomalainen kansanedustaja.

Poliittinen ura 

Rantanen edusti sosiaalidemokraatteja vuoden 2012 kunnallisvaaleissa mutta siirtyi perussuomalaisiin vuonna 2014.

Rantanen valittiin vuoden 2019 eduskuntavaaleissa perussuomalaisten kansanedustajaksi Helsingin vaalipiiristä. Hän on ollut kaupunginvaltuutettu sekä kaupunginhallituksen ja sosiaali- ja terveyslautakunnan jäsen.

Lähteet 

Nykyiset kansanedustajat
Perussuomalaiset poliitikot
Suomen Sosialidemokraattisen Puolueen poliitikot
Nykyiset Helsingin kaupunginvaltuutetut
Helsingin vaalipiiri
Vuonna 1976 syntyneet
Elävät henkilöt
Ari Mölsä

Ari Mölsä (s. 1969) on suomalainen oikeustoimittaja ja varatuomari.

Mölsä on yhteiskuntatieteiden maisteri (sosiaalipsykologia), oikeustieteen kandidaatti ja varatuomari. Hän on ollut Yleisradion oikeustoimittaja 1990-luvulta lähtien. Hän on osa-aikaisena työelämäprofessorina Turun yliopistossa ajalla 1.8.2018–31.7.2020. 

Mölsä on työskennellyt aiemmin eduskunnan oikeusasiamiehen kansliassa päivystävänä lakimiehenä ja esittelijänä sekä Viitasaaren tuomiokunnassa hovioikeudenauskultanttina, notaarina ja vs. käräjätuomarina.

Mölsä on saanut vuonna 1997 Suomen Asianajajaliiton ensimmäisen oikeusalan toimittajapalkinnon.

Julkaisut 
Muutoksen tekijä: kunnanvaltuutettu 1993-1996. toimittanut Ari Mölsä. Helsinki: Kunnallisalan kehittämissäätiö, 1993 ISBN 952-9740-04-2.
Tuntematon valtionhallinto: miehet kertovat. toimittanut Ari Mölsä. Helsinki: Kunnallisalan kehittämissäätiö, 1994 ISBN 952-9740-09-3.
Rakentamassa Suomea - SKF. Helsinki: Edita, 1997. ISBN 951-37-2217-1.
Kuntarakennekirja: oikeusoppineet puhuvat. Ari Mölsä (toim.). Helsinki: Kunnallisalan kehittämissäätiö, 2012 - (Kunnallisalan kehittämissäätiön Polemia-sarja, ISSN 1235-6964 ; nro 84.). ISBN 978-952-5801-47-7.

Lähteet 

Suomalaiset toimittajat
Suomalaiset juristit
Työelämäprofessorit
Vuonna 1969 syntyneet
Elävät henkilöt
Roosa Söderholm

Roosa Söderholm on vuonna 1994 syntynyt suomalainen näyttelijä, joka valmistui vuoden 2019 keväällä Teatterikorkeakoulusta teatteritaiteen maisteriksi.

Opiskelu 
Ensimmäisen elokuvansa jälkeen Söderholm osallistui Teatterikorkeakoulun pääsykokeisiin ja pääsi sinne opiskelemaan. Hän opiskeli siellä vuosina 2014–2019 ja valmistui teatteritaiteen maisteriksi keväällä 2019. Vuonna 2019 hän oli Ryhmäteatterissa näytelmässä Harriet, jonka ensi-ilta oli 13. helmikuuta 2019. Näytelmä oli samalla hänen taiteellinen opinäytetyönsä, jolla hän valmistui Teatterikorkeakoulusta teatteritaiteen maisteriksi.

Filmografia 
Söderholmin ensimmäinen elokuvarooli oli elokuvassa He ovat paenneet vuonna 2014. Hän esitti elokuvassa koulukodissa asuvaa Raisaa. Raisa karkaa sinne siviilipalvelustaan suorittamaan tulleen ja häneen ihastuneen Jonin (Teppo Manner) kanssa, kun tämä auttaa hänet pakoon. Elokuva esitettiin myös Venetsian elokuvajuhlilla ja Toronton elokuvajuhlilla. Ennen esikoisrooliaan Söderholm oli näytellyt lähinnä harrastajateattereissa pienissä rooleissa sekä tehnyt vaatimattomia sivuosia joissakin Vares-elokuvissa.

Hänen toinen elokuvansa oli vuonna 2016 Lunastus, joka on pienellä budjetilla tehty kuvaus ihmiskaupasta. Hän näytteli siinä Katalinia, jonka veli Tomas (Lauri Tanskanen) ryhtyy selvittämään rikollisten ihmiskauppaa Itä-Suomessa ja soluttautuu rikollisjärjestöön. Söderholmin kolmas elokuva on Sofi Oksasen kirjan pohjalta tehtyyn samannimiseen elokuvaan Baby Jane. Sen ensi-ilta oli vuonna 2019. Elokuva on tarina kahden naisen kiihkeästä rakkaussuhteesta.

Lähteet

Aiheesta muualla 
 

Suomalaiset näyttelijät
1990-luvulla syntyneet
Elävät henkilöt
Pasi Kivisaari

Pasi Petri Kivisaari (s. 23. lokakuuta 1971 Lapua) on suomalainen keskustaa edustava poliitikko, joka valittiin vuoden 2019 eduskuntavaaleissa kansanedustajaksi Vaasan vaalipiiristä. Kivisaari on lisäksi vuodesta 2012 lähtien kuulunut Seinäjoen kaupunginvaltuustoon, ja 2017–2019 hän on toiminut kaupunginhallituksen puheenjohtajana. Vuoden 2015 eduskuntavaaleissa hänestä tuli keskustan ensimmäinen varakansanedustaja Vaasan vaalipiiristä.

Pasi Kivisaari toimii eduskunnan sivistysvaliokunnan ja tulevaisuusvaliokunnan jäsenenä. 

Kivisaari on koulutukseltaan kasvatustieteiden maisteri ja työskennellyt rehtorina Kärjen koulussa Seinäjoella. Hän on naimisissa ja hänellä on kaksi poikaa.

Lähteet

Aiheesta muualla 
 
Pasi Kivisaaren kotisivut

Nykyiset kansanedustajat
Suomen Keskustan poliitikot
Seinäjoen kaupunginvaltuutetut
Vaasan vaalipiiri
Suomen koulujen rehtorit
Vuonna 1971 syntyneet
Elävät henkilöt
Jennie Kim

Jennie Kim (, s. 16. tammikuuta 1996, Soul, Korean tasavalta) on eteläkorealainen laulaja ja näyttelijä. Hän kuuluu tyttöbändiin Blackpink.

Hän oli harjoittelijana noin kuusi vuotta ennen debyyttiä, joka on eniten yhtyeen jäsenistä.

Diskografia

Filmografia 
 Village Survival, the Eight (2018)

Lähteet

Aiheesta muualla 
 
 MyDramalist-sivustolla 

Blackpink
Eteläkorealaiset muusikot
Eteläkorealaiset laulajat
Vuonna 1996 syntyneet
Elävät henkilöt
Ida Hulkko

Ida Hulkko (s. 12. joulukuuta 1998 Mikkeli) on suomalainen uimari, jonka lajina on rintauinti. Hän on pitkän radan EM-mitalisti. Hulkon seura on ollut vuodesta 2017 lähtien TaTU Tampere, aikaisemmin hän edusti Mikkelin Uimaseuraa.

Ura
Hulkko on lyhyen radan Suomen mestari 50 ja 100 metrin rintauinnissa vuonna 2017, samana vuonna hän saavutti myös pitkän radan Suomen mestaruuden 100 metrin rintauinnissa. Pitkän radan SM-titteli tuli 50 metrin matkalla vuonna 2018.

Vuonna 2018 Hulkko sijoittui pitkän radan Euroopan-mestaruuskilpailuissa 50 metrin rintauinnissa viidenneksi ja lyhyen radan maailmanmestaruuskilpailuissa samalla matkalla kahdeksanneksi.

Vuoden 2020 kesäkuussa Hulkko ui kaksi Suomen ennätystä. Ensin 100 metrillä uudeksi ennätyajaksi tuli 1.06,90, joka oli alle Tokion kesäolympialaisten karsintarajan 1.07,07, mutta Tampereen Kalevan uintikeskuksessa käyty kisa ei ollut mukana Kansainvälisen uintiurheiluliitto FINA:n virallisessa kilpailukalenterissa: Hulkon aika hyväksyttiin olympiarajan alitukseksi kuukausi kilpailun jälkeen. Tuon jälkeen hän kirjasi uudeksi 50 metrin Suomen ennätysajaksi 30,33, parantaen 2018 Glasgowssa uitua omaa ennätystä kahdella kymmenyksellä.

Hulkko voitti ensimmäisen arvokisamitalinsa Budapestin pitkän radan EM-kilpailuissa 2021. Hän otti EM-hopeaa 50 metrin rintauinnissa Suomen-ennätysajalla 30,19. Tokion olympialaisissa 2020 Hulkko ui 100 metrin rintauinnin alkuerässä SE:n 1.06,19. Välierissä hän sijoittui 12:nneksi karsiutuen loppukilpailusta. Saman vuoden Kazanin lyhyen radan EM-kilpailuissa hän sijoittui 50 metrin rintauinnissa neljänneksi ja 100 metrin rintauinnissa seitsemänneksi. Vuoden lopuksi hän oli Abu Dhabin lyhyen radan MM-kilpailuissa 50 metrin rintauinnissa kuudes.

Perhe ja opiskelu 

Ida Hulkon isä on kenraaliluutnantti Petri Hulkko.

Ida Hulkko opiskelee englannin kieltä Tampereen yliopistossa.

Lähteet 

Suomalaiset uimarit
Vuonna 1998 syntyneet
Elävät henkilöt
Natalia Kanem

Natalia Kanem (s. 1955 tai 1956) on panamalainen lääkäri ja YK:n väestörahasto UNFPA:n johtaja. Hän on pyrkinyt urallaan edistämään naisten lisääntymis- ja seksuaaliterveyttä.

Opiskelu ja akateeminen ura 
Natalia Kanem oli yksi neljälapsisen perheen lapsista. Hänen isänsä oli Panaman ensimmäinen tummaihoinen hammaslääkäri. Isä kuoli, kun Natalia oli kuusivuotias. Pian tämän jälkeen Natalia muutti sukulaistensa luokse Yhdysvaltoihin.

Kanem opiskeli Harvardin yliopistossa, kun hän kiinnostui naisten terveydestä ja oikeuksista. Hän osallistui vuonna 1975 YK:n ensimmäiseen Naisten maailmankonferenssiin. Kanem sai vuonna 1976 Harvardin yliopistota alemman korkeakoulututkinnon tieteen historiasta ja vuonna 1980 lääketieteellisen tutkinnon Columbian yliopistosta. Vuonna 1990 hän valmistui Washingtonin yliopistosta kansanterveyden maisteriksi.

Kanem aloitti akateemisen uransa vuonna 1989 Johns Hopkinsin yliopistossa. Sieltä hän palasi Columbian yliopistoon, missä hän oli samaan aikaan lastentautien ja epidemiologian tutkijana. Kanemin tutkimuskohteisiin kuuluivat muun muassa perinteiset terveydenhoitotavat sekä HIV Panamassa, Dominicassa, Mosambikissa ja Nigeriassa.

Kansainvälinen ura naisten terveyden ja oikeuksien puolestapuhujana 
Fordin säätiön palvelulsessa Kanem oli vuodet 1992–2005. Hän nousi virkakautenaan säätiön varapääjohtajaksi. Hän edisti säätiössä naisten lisääntymisterveyttä ja seksuaalisuutta erityisesti Länsi-Afrikassa, jonka edustajana hän toimi.

Kanem oli vuonna 2005 perustamassa ELMA Philanthropiesia, joka on Afrikan lapsiin ja nuoriin keskittyvä yksitinen instituutti. Hän toimi ELMA:n johtajana 2005–2011. Kanem työskenteli vuodet 2012–2013 puolestaan trinidadilaisessa Lloyd Best Institute of the West Indiesissa.

Kanem siirtyi vuonna 2014 YK:n alaisuuteen. Hän työskenteli vuodet 2014–2016 YK:n väestörahaston UNFPA:n Tansanian-edustajana, ja heinäkuussa 2016 hänet valittiin järjestön varapääjohtajaksi. Kanem nousi UNFPA:n virkaatekeväksi johtajaksi Babatunde Osotimehinin kuoleman jälkeen, ja lokakuussa 2017 Kanen nimettiin järjestön johtoon.

Lähteet 

Panamalaiset henkilöt
Lääkärit
YK:n virkamiehet
Elävät henkilöt
Aimo Ronkanen

Aimo Ronkanen (16. joulukuuta 1913 Mikkeli – 18. heinäkuuta 1992 Helsinki) oli suomalainen taidemaalari joka asui vuodesta 1955 alkaen Helsingissä Pohjois-Haagassa. Ronkanen suunnitteli Helsingin olympialaisia 1952 varten julkaistuista neljästä postimerkistä yhden, uimahyppääjää esittäneen merkin.

Teoksia 
 Pohjois-Haagan kirkon alttaritaulu Jeesus siunaa lapsia. 1949

Lähteet 

Suomalaiset taidemaalarit
Vuonna 1913 syntyneet
Vuonna 1992 kuolleet
Männynniluri

Männynniluri (Hylastes brunneus) on kärsäkkäiden heimoon kuuluva juurinilurilaji. Männynniluri on 4,5–5,0 mm pitkä, musta ja kapea kovakuoriainen.  Laji on elinvoimainen ja esiintyy koko maassa. Männynniluri tekee tuhojaan erityisesti nuorille männyille. Männynnilurit aiheuttavat tuhojaan kaivamalla puun taimen tyveen ja myös paksuimpiin juuriin pituussuuntaisia emokäytäviä ja niistä lähteviä toukkakäytäviä. Nämä käytävät katkaisevat taimen nestevirtaukset, jonka seurauksena taimi alkaa kitua ja voi lopulta kuolla. Männynnilurin aiheuttamat tuhot ovat yleensä paikallisia. Männynnilureita löytyy tyypillisesti taimista, männyn kannoista ja kosteista maata vasten painuneista rungoista. Männynniluria esiintyy lähinnä Euroopassa.

Männynnilurien parveiluaika on touko-kesäkuun vaihteessa, jolloin nilurinaaraat munivat useimmiten tuoreisiin mäntyjen kantoihin. Männynnilurit kuoriutuvat jo samana kesänä talvehtien aikuisina saavuttaen sukukypsyyden vasta seuraavana kesänä.

Kuusten nilurituhoja aiheuttaa niille erikoistunut kuusenniluri (Hylastes cunicularius).

Aiheesta muualla 
Laji.fi: Männynniluri (Hylastes brunneus)
iNaturalist: Männynniluri (Hylastes brunneus)
Metsäntutkimuslaitos (Metla): Männynniluri (Hylastes brunneus)
UniProt: Taxonomy - Hylastes brunneus 
University of Michigan, Animal Diversity Web (ADW): Hylastes brunneus 
Global Biodiversity Information Facility (GBIF): Hylastes brunneus 
Centre for Agriculture and Biosciences International (CABI): Hylastes brunneus 
Pherobase: Semiochemicals of Hylastes brunneus 

Kaarnakuoriaiset
Kasvien tuhohyönteiset
Hanna Wass

Hanna Wass (s. 26. toukokuuta 1977 Helsinki) on suomalainen politiikantutkija, joka toimii valtio-opin yliopistonlehtorina Helsingin yliopistossa. Wass on kirjoittanut ylioppilaaksi Töölön yhteiskoulusta 1996 ja valmistunut valtiotieteiden maisteriksi Helsingin yliopistosta 2001. Väitöksensä hän teki vuonna 2008.

Teokset

Lähteet 

Vuonna 1977 syntyneet
Elävät henkilöt
Sandra Bergqvist

Sandra Ida Christina Bergqvist (s. 14. huhtikuuta 1980 Nauvo) on suomalainen poliitikko, joka valittiin kansanedustajaksi vuoden 2019 eduskuntavaaleissa Ruotsalaisen kansanpuolueen ehdokkaana Varsinais-Suomen vaalipiiristä. Bergvist on ammatiltaan maatalousyrittäjä.

Bergqvist toimii eduskunnan lakivaliokunnan varapuheenjohtajana ja liikenne- ja viestintävaliokunnan jäsenenä. Hän on Ruotsalaisen eduskuntaryhmän 2. varapuheenjohtaja (7.6.2019–).

Poliittinen toiminta 
Bergqvist kirjoitti ylioppilaaksi Pargas svenska gymnasiumista vuonna 2000 ja valmistui valtiotieteiden maisteriksi Åbo Akademista 2005. Hän on työskennellyt muun muassa Svensk Ungdomin Turunmaan piirin sihteerinä, Suomenruotsalaisten kansankäräjien tiedottajana, opetus- ja kulttuuriministeriön ylitarkastajana, Åbo Akademin projektikoordinaattorina sekä ennen kansanedustajaksi valintaansa Kuntaliiton palveluksessa vuodesta 2013 lähtien. Bergqvist on myös Suomenruotsalaisten kansankäräjien puheenjohtaja vuodesta 2019. 

Paraisten kaupunginvaltuuston jäsen Bergqvist oli vuosina 2009–2013. Eduskuntavaaleissa 2019 hän sai 2 983 ääntä.

Lähteet 

Nykyiset kansanedustajat
Suomen ruotsalaisen kansanpuolueen poliitikot
Paraisten kaupunginvaltuutetut
Nauvon kunnanvaltuutetut
Varsinais-Suomen vaalipiiri
Suomalaiset yrittäjät
Vuonna 1980 syntyneet
Elävät henkilöt
Intian naisten jääkiekkomaajoukkue

Intian naisten jääkiekkomaajoukkue edustaa Intiaa kansainvälisissä naisten jääkiekko-otteluissa. Vuonna 2022 maassa oli 364 rekisteröityä naisjääkiekkoilijaa.

Joukkue on pelannut IIHF Challenge Cup of Asia -turnauksessa vuosina 2016, 2017 ja 2018. Vuonna 2017 joukkue pelasi Cupin pääsarjassa, jossa se voitti kaksi ja hävisi neljä ottelua. Kahtena muuna vuonna joukkue on pelannut 1. divisioonassa häviten kaikki ottelunsa. Challenge Cup on tarkoitettu Aasian alueen maajoukkueille, joiden taso ei yllä maailmanmestaruuskilpailujen alimpien divisioonien kisoihin.

Lähteet 

Naisten jääkiekkomaajoukkueet
Naisten maajoukkue
Inuit Ataqatigiit

Inuit Ataqatigiit on grönlantilainen puolue. Se oli vuoden 2018 Grönlannin parlamenttivaalien jälkeen Grönlannin parlamentin toiseksi suurin puolue ja yksi kolmesta puolueesta Grönlannin hallituksessa.

Edustus

Edustus Grönlannin parlamentissa (2018) 

 Aqqa Samuelsen
 Aqqaluaq B. Egede
 Múte Bourup Egede
 Mikivsuk Thomassen
 Mimi Karlsen
 Peter Olsen
 Sofia Geisler
 Stine Egede

Lähteet 

 https://ia.gl/google426c9ea506fcddea.html/dk/politikerne/ 
 https://ina.gl/organisation/sammensaetning-af-inatsisartut/

Grönlantilaiset puolueet
Luettelo Jean Sibeliuksen patsaista ja muistomerkeistä

Luettelo Jean Sibeliuksen patsaista ja muistomerkeistä sisältää Jean Sibeliukselle omistetut julkisilla paikoilla olevat taideteokset, patsaat, muistomerkit ja rakennukset. Luettelo on paljastuksen tai käyttöönoton mukaisessa järjestyksessä, jos mahdollista. 

Ensimmäinen Jean Sibeliukselle nimetty julkinen muistomerkki on vuonna 1945 paljastettu Emil Cedercreutzin muistokivi Lapinjärvellä. Samana vuonna, joka oli säveltäjämestarin 80-vuotissyntymän vuosi nimettiin Helsingissä Sibeliuksen puisto. Kymmenen vuotta myöhemmin, säveltäjän 90-vuotissyntymäpäivän kunniaksi nimettiin Poriin Sibeliuspuisto, ja saman nimisiä on myös Hämeenlinnassa, Kotkassa ja Salossa. 

Kain Tapperin varhaistuotantoon kuuluva veistos nuoresta Jean Sibeliuksesta (1964) on Hämeenlinnan Sibeliuksenpuistossa. Tunnettu Sibeliukselle nimetty taideteos on Helsingin Taka-Töölössä oleva Eila Hiltusen Sibelius-monumentti (1967). Vuonna 2000 avattiin Lahdessa Hannu Tikan ja Kimmo Lintulan suunnittelema Sibeliustalo.

Lähteet 

Jean Sibelius
Sibelius, Jean
Sibelius, Jean
Kelli Giddish

Kelli Marie Giddish (s. 13. huhtikuuta 1980 Cumming, Georgia) on yhdysvaltalainen näyttelijä. Giddish tunnetaan muiden muassa ABC:n draamasarjasta All My Children sekä TV-sarjasta Kova laki: Erikoisyksikkö. All My Children oli Giddishin ensimmäinen suurempi kiinnitys ja hän näytteli sarjassa kaikkiaan 114 jaksossa vuosina 2005–2007. Vuonna 2011 Giddish kiinnitettiin etsivä Amanda Rollinsin rooliin TV-sarjaan Kova laki: Erikoisyksikkö, sen 13. tuotantokaudelle. Giddish esiintyi Amanda Rollinsin roolissa myös sarjassa Chicago P.D. vuonna 2014.

Giddish valmistui Evansvillen yliopistosta Indianassa pääaineenaan näyttämötaide. Lukiovuosinaan hän pelasi koulunsa softball-joukkueessa. Opiskeluaikanaan hän ylsi Irene Ryan Acting Award -finalistien joukkoon ja pääsi esiintymään Kennedy Centeriin.

Giddish on ollut avioliitossa Lawrence Faulbornin kanssa vuodesta 2015 ja heillä on kaksi lasta.

Lähteet

 

Yhdysvaltalaiset näyttelijät
Vuonna 1980 syntyneet
Elävät henkilöt
Sanna Antikainen

Sanna Maarit Antikainen (o.s. Vehviläinen, s. 3. lokakuuta 1988 Kuopio) on suomalainen perussuomalainen poliitikko. Hänet valittiin eduskuntavaaleissa 2019 kansanedustajaksi Savo-Karjalan vaalipiiristä.

Koulutus ja työelämä 
Antikainen valmistui lähihoitajaksi vuonna 2010 ja on työskennellyt sen jälkeen niin vanhustenhoidon, mielenterveystyön kuin lastensuojelunkin puolella. Vuonna 2019 hän valmistui sairaanhoitajaksi.

Poliittinen toiminta 
Antikainen aloitti poliittisen uransa Perussuomalaisissa Nuorissa, jonka Pohjois-Karjalan piiriä oli perustamassa. Vaaleissa 2012 hänet valittiin Outokummun kaupunginvaltuuston jäseneksi. Hän toimi ensimmäisellä valtuustokaudellaan, 2013–2017, kaupungin sivistyslautakunnan jäsenenä. Vaaleissa 2017 hän oli kaupungin toiseksi eniten ääniä saanut ehdokas. Hänet valittiin vaalien jälkeen kaupunginhallituksen toiseksi varapuheenjohtajaksi. 

Antikainen oli ehdolla eduskuntaan ensimmäisen kerran vaaleissa 2015. Hän sai niissä 1 540 ääntä, 11:nneksi eniten Savo-Karjalan perussuomalaisista ehdokkaista. Vaaleissa 2019 hän tuli valituksi saatuaan 5 805 ääntä, eniten Savo-Karjalan perussuomalaisista ja seitsemänneksi eniten vaalipiirin kaikista ehdokkaista. Hänen kaksi kärkiteemaansa olivat maahanmuuttokriittisyys sekä heikompiosaisten asioiden eteenpäin vieminen. 

Kansanedustajuuden ja kaupunginvaltuutetun aseman ohella Antikaisen luottamustehtäviin ovat kuuluneet muun muassa Perussuomalaisten Nuorten Pohjois-Karjalan piirin puheenjohtajuus 2013–2015, Perussuomalaisten Naisten Pohjois-Karjalan piirin puheenjohtajuus vuodesta 2018 ja Pohjois-Karjalan maakuntavaltuuston jäsenyys.

Yksityiselämä 
Antikaisella on lastenkotinuoren tausta. Hän asui lastensuojelulaitoksessa 15–17-vuotiaana jouduttuaan isänsä pahoinpitelemäksi. Hänen molemmat vanhempansa kuolivat alkoholiin hänen ollessa 17–18-vuotias.

Antikainen on naimisissa ja hänellä on kaksi poikaa.

Lähteet

Aiheesta muualla 
 

Nykyiset kansanedustajat
Perussuomalaiset poliitikot
Outokummun kaupunginvaltuutetut
Savo-Karjalan vaalipiiri
Vuonna 1988 syntyneet
Elävät henkilöt
RCTV

RCTV (Radio Caracas Televisión) on venezuelalainen televisiokanava, joka perustettiin 15. marraskuuta 1953. RCTV lopetettiin 27. toukokuuta 2007 maanpäällisenä verkkona. RCTV käynnistettiin uudelleen 16. heinäkuuta 2007 kaapeliverkkona. Se lopetettiin jälleen 24. tammikuuta 2010.

Aiheesta muualla 
 RCTVin verkkosivut 

Venezuelalaiset televisiokanavat
Vuonna 1953 perustetut televisiokanavat
Vuonna 2007 perustetut televisiokanavat
Televisioyhtiöt
Kaisa Juuso

Kaisa Juuso (s. 23. syyskuuta 1960 Alatornio) on suomalainen perussuomalainen poliitikko. Hänet valittiin eduskuntavaaleissa 2019 kansanedustajaksi Lapin vaalipiiristä.

Koulutus ja työura 
Juuso suoritti filosofian kandidaatin tutkinnon käyttäytymistieteissä Tukholman yliopistossa 1986 ja  vakuutustutkinnon vuonna 1994. Juuso on työskennellyt myös hoitoalalla. Hän suoritti sairaanhoitajan ammattikorkeakoulututkinnon vuonna 2010.

Juuso on tehnyt suuren osan työurastaan vakuutusalalla. Hän työskenteli vuosina 1989–1997 Eläkevakuutusosakeyhtiö Veritaksen palveluksessa Turussa ja vuosina 1997–2004 Lähivakuutuksen palveluksessa samassa kaupungissa.  Ennen kansanedustajuuttaan hän työskenteli viimeksi kansainvälisen sairaanhoidon erityisasiantuntijana Ruotsissa, Försäkringskassanin kansainvälisessä yksikössä Haaparannalla.

Poliittinen toiminta 
Juuso on toiminut Tornion kaupunginvaltuutettuna vuodesta 2013 ja kaupunginhallituksen jäsenenä vuodesta 2017. Hän on toiminut poliittisella urallaan myös muun muassa perussuomalaisten Lapin piirisihteerinä vuonna 2015 ja puoluehallituksen jäsenenä vuodesta 2018. 

Kansanedustajaksi hänet valittiin vuonna 2019 puolueensa ainoana edustajana Lapista saatuaan 5 767 ääntä, viidenneksi eniten kaikista vaalipiirin ehdokkaista.

Lähteet 

Nykyiset kansanedustajat
Perussuomalaiset poliitikot
Tornion kaupunginvaltuutetut
Lapin vaalipiiri
Vuonna 1960 syntyneet
Elävät henkilöt
(r)Evolution

(r)Evolution on ruotsalaisen power metal -yhtye HammerFallin yhdeksäs studioalbumi. Se julkaistiin vuonna 2014 levymerkillä Nuclear Blast.

Kappaleet

Kokoonpano 
 Joacim Cans – laulu
 Oscar Dronjak – kitara, koskettimet, taustalaulu, tuotanto
 Pontus Norgren – kitara, taustalaulu, tuotanto
 Fredrik Larsson – basso, taustalaulu
 Anders Johansson – rummut

Vierailijat 
 James Michael – laulu kappaleessa 6
 Mats Leven – taustalaulu

Tuotanto 
 Fredrik Nordström – tuotanto
 James Michael – tuotanto

Arvostelut 
 Kaaoszine: 
 Metalliluola:

Lähteet

Aiheesta muualla 
 
 

Vuoden 2014 albumit
HammerFallin albumit
Jussi Wihonen

Ale Jussi Wihonen (s. Juha Vihonen, 20. helmikuuta 1963 Joensuu) on suomalainen perussuomalainen poliitikko. Hänet valittiin eduskuntaan vuoden 2019 eduskuntavaaleissa Savo-Karjalan vaalipiiristä.

Poliittinen toiminta 
Wihonen on toiminut Joensuun kaupunginvaltuutettuna vuodesta 2005 alkaen ja ollut kaupunginhallituksessa vuosina 2005–2008 ja 2013–2017. Vuoden 2015 eduskuntavaaleissa hän sai 2 445 ääntä eikä tullut valituksi. Vuoden 2019 eduskuntavaaleissa Wihonen nousi eduskuntaan 5 748 äänellä. Politiikan ulkopuolella hän on toiminut kauppiaana.

Ennen perussuomalaisiin loikkaamista Wihonen oli kokoomuksen kaupunginvaltuutettu Joensuussa. Wihonen erosi kokoomuksen valtuustoryhmästä vuoden 2012 toukokuussa.

Lähteet 

Nykyiset kansanedustajat
Perussuomalaiset poliitikot
Kansallisen Kokoomuksen poliitikot
Joensuun kaupunginvaltuutetut
Savo-Karjalan vaalipiiri
Suomalaiset yrittäjät
Vuonna 1963 syntyneet
Elävät henkilöt
Helena Luoma

Helena Luoma (20. joulukuuta 1853 Turku – 10. tammikuuta 1924 Sippola) oli suomalainen kuurojen opettaja ja kuurojen koulun perustaja.

Luoman vanhemmat olivat lääninrovasti Oskar Ferdinand Ingelius ja Helena Josefina Bäckman. Hänen puolisonsa oli vuodesta 1891 kuuromykkäinkoulun johtaja Ernesti Luoma. Heillä oli yksi tytär. Hän kävi Turussa Heurlinin koulun 1871 ja Läroanstalt för fruntimmer 1873–1875 ja Taideyhdistyksen Turun piirustuskoulun 1870–1871. Vuonna 1884 hän oli tutustumassa Ruotsissa ja Tanskassa kuurojenkouluihin, kuten Manillan kouluun.

Luoma opetti Heurlinin koulussa tuntiopettajana ja valmistavassa koulussa parina lukukautena 1871. Hän perusti 1881 Huittisiin yksityisen kuurojen koulun nimellä Hefata ja johti sitä vuoteen 1891. Sen jälkeen hän toimi 1891–1894 Hauholla opettajana, kunnes siirtyi miehensä kanssa juuri perustettuun Jyväskylän kuuromykkäin kouluun ajaksi 1894–1910. Hän edisti naiskäsiteollisuutta eri paikkakunnilla ja sai palkintoja ja tunnustuksia useissa käsiteollisuusnäyttelyissä.

Helena Luoma kuoli Sippolassa tyttärensä luona ollessaan siellä joulunvietossa.

Julkaisut
 Hymn att avsjungas vid öppnandet av sjätte nordiska mötet för abnormsaken 24/7 1912. Helsingfors: kustantaja tuntematon, 1912.
 Dövstumskolan i Jakobstad 1863-1913. Jakobstad: Dövstumskolan i Jakobstad, 1913

Lähteet 

Suomalaiset opettajat
Suomen oppilaitosten rehtorit
Vuonna 1853 syntyneet
Vuonna 1924 kuolleet
Pohjois-Makedonian parlamentti

Pohjois-Makedonian parlamentti on Pohjois-Makedonian korkein lainsäädäntöelin. Yksikamarisessa parlamentissa on 120 paikkaa.

Paikat puolueittain (2020) 

Lähde:

Lähteet 
 https://www.sobranie.mk/biography.nspx
 https://www.sobranie.mk/current-structure.nspx
 https://www.sobranie.mk/assembly-palace.nspx
 http://www.electionguide.org/elections/id/2977/

Viitteet 

Parlamentit
Hanna-Marilla Zidan

Hanna-Marilla Zidan (s. 27. joulukuuta 1989 Riihimäki) on suomalainen poliitikko ja oikeustieteilijä. Hänet valittiin toukokuussa 2017 Vasemmistonuorten puheenjohtajaksi. Tätä ennen hän oli toiminut järjestön kansainvälisten asioiden jaoston puheenjohtajana, vuonna 2015 Pohjoismaiden Vasemmistonuorten (Socialistisk Ungdom i Norden, SUN) puheenjohtajana sekä vuosina 2016-2017 Pohjola-Nordenin Nuorisoliiton varapuheenjohtajana. 

Vasemmistonuoret sai Zidanin puheenjohtajakaudella julkisuutta muun muassa vuoden 2017 Yläluokkasafari-tempauksen ja vuoden 2018 Ilmianna pomosi -kampanjan myötä. Kesäkuussa 2018 Zidan pani Vihreiden nuorten puheenjohtajan Iiris Suomelan kanssa vireille Suostumus 2018 -kansalaisaloitteen, jonka tavoitteena on muuttaa raiskauksen määritelmä Suomen laissa suostumusperusteiseksi. Aloite ylitti 50 000 kannatusilmoituksen rajan saman vuoden marraskuussa. Zidan jatkoi Vasemmistonuorten johdossa vuoden 2019 loppuun.
 
Zidan syntyi suomalais-palestiinalaiseen perheeseen. Hänen vanhempansa tapasivat toisensa Unkarissa. Hänen äidinpuoleinen isoisänsä oli suomalainen ammattiyhdistysjohtaja ja poliitikko Aarno Aitamurto. Zidan on opiskellut Helsingin yliopiston oikeustieteellisessä tiedekunnassa ja työskennellyt Suomen Ammattiliittojen Keskusjärjestö SAK:ssa.

Lähteet 

Vasemmistoliiton poliitikot
Vasemmistonuorten puheenjohtajat
Suomalaiset oikeustieteilijät
Vuonna 1989 syntyneet
Elävät henkilöt
Eileen Chang

Eileen Chang  (1920–1995)  oli kiinalainen kirjailija, joka aloitti kirjailijanuransa 1940-luvun alussa Shanghaissa. Kommunistien valtaannousun jälkeen hän  muutti Hong Kongin kautta Yhdysvaltoihin vuonna 1955. Hän kirjoitti Yhdysvaltojen tiedustelupalvelun tilauksesta kaksi kommunismin vastaista propagandateosta. Hän teki myös käsikirjoituksia hongkongilaisiin elokuviin.

Chang oli eritään suosittu kiinankielisten lukijoiden parissa etenkin Taiwanissa ja Hong Kongissa. Varsinkin hänen varhaisia novellejaan arvostetaan paljon.

Ang Leen vuonna 2007 ohjaama elokuva Lust, Caution perustuu Changin kertomukseen.

Lähteet

Aiheesta muualla 
 Goottitytön sukutarina

Kiinalaiset kirjailijat
Vuonna 1920 syntyneet
Vuonna 1995 kuolleet
Team Gigantti

Team Gigantti on elokuussa 2017 perustettu suomalainen elektronisen urheilun seura, jonka omistaa kodinelektroniikkaketju Gigantti. Se on Sponsor Insightin mukaan Suomen kolmanneksi seuratuin elektronisen urheilun seura ENCE eSportsin ja HAVU Gamingin jälkeen.

Seura on tunnetuin Overwatch-joukkueestaan, jota on kutsuttu Suomen parhaaksi. Se on voittanut muun muassa Overwatchin Euroopan mestaruudeksi kutsutun Contenders-sarjan vuosina 2017 ja 2019.

Seuran perusti suomalainen Tomi ”Tombha” Rinne, joka on muun muassa kilpaillut Diili-ohjelman kuudennella tuotantokaudella sekä toiminut elektronisen urheilun selostajana. Hän jätti seuran tammikuussa 2019.

Lähteet 

Suomalaiset elektronisen urheilun järjestöt
Vuonna 2017 perustetut urheiluseurat
San Marinon suur- ja yleisneuvosto

Suur- ja yleisneuvosto (ital. Consiglio Grande e Generale) on San Marinon ylin lainsäädäntöelin. Sinne valitaan 60 edustajaa viiden vuoden välein järjestettävillä vaaleilla.

Parlamentaarista työtä tehdään neljässä, vastuualueiltaan melko laajoissa, valiokunnassa.

Parlamentin virallinen tiedotuskanava on ollut Bollettino Ufficiale, joka on vuodesta 2012 ilmestynyt sähköisenä.

Ehdokkaiksi parlamenttivaaleissa voivat asettua kaikki vähintään 21-vuotiaat San Marinon kansalaiset, jotka ovat lukutaitoisia ja asuvat virallisesti San Marinossa. Kirkollisissa viroissa, poliisivoimissa ja diplomaattisissa viroissa toimivat henkilöt eivät voi asettua ehdolle..

Historia 
Parlamentin asema vakiintui 1400-luvun puolessa välissä, jolloin siihen kuului nykyiseen tapaan 60 edustajaa. Nämä edustajat tosin olivat yksinomaan miehiä vaikutusvaltaisista perheistä..

Vuonna 1923 Suur- ja yleisneuvosto lakkautettiin ja nimettiin uudelleen. Tämän jälkeen määrätyissä ennenaikaisissa vaaleissa San Marinon fasistinen puolue voitti vaalit ja oli ainoa parlamentissa edustettuna ollut puolue muutaman katolilaisen pienemmän vaalilistan kanssa. San Marinoon muodostettiin fasistinen yksipuoluehallinto Italian tapaan. Ensimmäiset vaalit toisen maailmansodan jälkeen pidettiin 1945, jossa vasemmistopuolueet voittivat eniten paikkoja.. 

Naiset saivat äänioikeuden vuonna 1960 ja ovat voineet vuodesta 1973 poliittisissa viroissa. 1. huhtikuuta 1981 Maria Lea Pedinista tuli San Marinon ensimmäinen naispuolinen kapteenivaltionjohtaja.

Viimeisimmät vaalit 
Viimeisimmät vaalit pidettiin 8. joulukuuta 2019. 

Tulokset valittujen edustajien osalta olivat seuraavanlaiset: Puolueista Domani ja R.E.T.E. olivat vaaliliitossa yhteisellä vaaliohjelmalla, mutta kummallakin puolueella oli oma listansa. 

Vaalien jälkeen suurimmaksi puolueeksi noussut PDCS muodosti hallituksen Domani in Movimento - ja Noi per la Repubblica -vaaliliittojen kanssa.

Lähteet

Viitteet

Linkkejä
 https://www.consigliograndeegenerale.sm/on-line/home.html
 http://www.sanmarino.sm/on-line/en/home/institutions/great-and-general-council.html
 http://www.parties-and-elections.eu/sanmarino.html

Aiheesta muualla 

 Bollettino Ufficialen verkkosivu

Parlamentit
San Marinon politiikka
Karatas-Seura

Karatas-Seura on vanhin suomalainen Neljännen tien ryhmittymä. Karatas-Seura ry edistää ja tukee G. I. Gurdjieffin elämäntyöhön, filosofiaan ja opetuksiin liittyvää työtä. 

Karatas-Seuran toiminta on vuosikymmenten aikana kulkenut milloin yksityisesti, milloin julkisesti eri nimien alla. Sen historia ulottuu 1960-luvulle. Suomalaisen Työn voimahahmo, jämsäläinen kihlakunnantuomari ja assessori Väinö Kopponen (1905 -1986), oli Turussa vuonna 1979 perustetun Karatas-seuran primus motor ja yksi seuran perustajajäsenistä. Vuonna 2014 seura palasi juurilleen rekisteröimällä Karatas-Seura nimen, yhdistyksen kotipaikka on Turku. 

Karatas-Seura on vahvasti läsnä tässä päivässä ja sillä on ryhmätoimintaa Helsingissä ja Turussa. Näissä ryhmissä pyritään soveltamaan G. I. Gurdjieffin ideoita käytännössä. Seura järjestää säännöllisesti tapaamisia G. I. Gurdjieffin menetelmästä ja sisäisen työn mahdollisuuksista kiinnostuneille. Näissä tilaisuuksissa voi esittää kysymyksiä, jakaa kokemuksia sekä keskustella mahdollisuudesta liittyä lukupiiriin tai tulla mukaan ryhmätyöhön. 

Tarkoituksensa toteuttamiseksi yhdistys pyrkii harjoittamaan tiedotus-, tutkimus- ja julkaisutoimintaa, järjestää seminaareja ja muita keskustelutilaisuuksia sekä pitää yhteyttä toimintansa tarkoitusta sivuaviin henkilöihin ja järjestöihin sekä kotimaassa että kansainvälisesti.

Julkaisut

P. D. Ouspensky 

 Ihmisen sielulliset kehitysmahdollisuudet (Karatas-Seura ry, 2019) uusittu ja laajennettu laitos ISBN 9789526723969 suom. Karatas-Seura

 Ihmisen sielulliset kehitysmahdollisuudet (Karatas-Seura, 2008) ISBN 9789529245956 suom. Kari Krohn

J. G. Bennett 

 Muuntumisen tie (Karatas-Seura, 2008) ISBN 9789529227983 suom. Timo Kyllönen
 Gurdjieff - hyvin suuri arvoitus (Karatas-Seura, 2009) ISBN 9789526723907 suom. Väinö Kopponen
Enneagrammi - kosminen symboli (Neljäs tie Suomessa, 2011) ISBN 9789526723914 suom. Tapani Mäntylä. Vuorisaarna -luku suom. Eija Inglis
 Aineen, elämän ja kosmoksen energiat (Karatas-Seura ry, 2014) suom. Jukka Laakso
 Uudistuva maailmankuva / Marian Kaminsky: Dramaattisen Universumin johtoajatukset (Karatas-Seura ry, Turku 2015) suomennos alkuosa Väinö Kopponen, sanasto Timo Kyllönen.  (alkuteos A short guide and glossary to the dramatic universe) ISBN 9789526723938
 Ihminen kriisitilassa (Karatas-Seura ry, 2016) ISBN 9789526723945 suom. Väinö Kopponen

Väinö Kopponen 

 Aleksandra Ionowa: Toisenlaisen todellisuuden kuvaaja. Esitelmä Aleksandra Ionowan näyttelyssä Jyväskylän Kesässä 30.6.1980. Turku: Karatas, 1980

C. S. Lewis 

 Suuri avioero (Karatas-kirjat 1970), suomentanut Kari Krohn

Jarl Fahler 

 Harhan oivaltaminen (Karatas-Seura ry, 2019) ISBN 978-952-67239-5-2

Aiheesta muualla 

 Karatas-Seura ry kotisivut  viitattu 11.3.2021
 Karatas-Seura ry Facebook -sivu
 Neljäs tie Suomessa Viitattu 4.3.2021 

Neljäs Tie
R-27 (ilmataisteluohjus)

R-27 () on venäläinen keskipitkän matkan ilmataisteluohjus. Ohjus on modulaarinen ja voidaan muuttaa puoliaktiivisesta tutkahakeutuvasta lämpöhakuiseksi vaihtamalla hakumoduuli.

Ohjusta valmistavat venäläinen Vympel NPO ja ukrainalainen Artem ja se on otettu käyttöön vuonna 1986.

Muunnokset 
Ohjuksen eri versioita:
 R-27EA
 R-27EP1
 R-27P1
 R-27R
 R-27RE
 R-27T 
 R-27TE

Mallista riippuen ohjus voi käyttää aktiivista, puoliaktiivista tai passiivista tutkaa tai ovat infrapunahakuisia.

Lähteet

Aiheesta muualla 

 GlobalSecurity.org 

Venäläiset ohjukset
Neuvostoliittolaiset ohjukset
Ilmataisteluohjukset
Hertha Ayrton

Hertha Ayrton (28. huhtikuuta 1854 – 26. elokuuta 1923) oli brittiläinen fyysikko. Hän opiskeli matematiikkaa Cambridgen yliopistossa, mutta tuohon aikaan naiset eivät voineet suorittaa siellä tutkintoa. Hänestä tuli matematiikan opettaja. Myöhemmin hän perehtyi sähkön ominaisuuksiin ja merenpohjan hiekkaan syntyviin kuvioihin. Hänestä tuli myös aktiivinen naisten äänioikeuden edistäjä. Hänen puolisonsa oli fyysikko William Edward Ayrton. 	

Ayrton sai Hughes-mitalin vuonna 1906 sähköä ja merenpohjan kuvioita koskevista tutkimuksistaan.

Lähteet 

Vuonna 1854 syntyneet
Vuonna 1923 kuolleet
Brittiläiset fyysikot
Kansallisneuvosto (Monaco)

Kansallisneuvosto (Conseil national) on Monacon korkein lainsäädäntöelin. Neuvostossa on 24 edustajaa, jotka valitaan viiden vuoden välein järjestettävin vaalein.

Paikat puolueittain (2018)

Lähteet 
 http://www.electionguide.org/elections/id/2653/
 https://en.gouv.mc/Government-Institutions/Institutions/Assemblies-and-constitutional-bodies/The-National-Council

Kansallisneuvosto
Parlamentit
Marillyn Hewson

Marillyn Hewson (s. 1953) on yhdysvaltalainen yritysjohtaja. Lockheed Martinin johtajana vuodesta 2013 hän on yksi maailman vaikutusvaltaisimmista naisista.

Hewson syntyi Kansasin Junction Cityssä ja opiskeli Alabaman yliopistossa. Ennen toimitusjohtajaksi nimittämistään hän ehti tehdä 30 vuoden uran Lockheed Martinilla. Jo siinä vaiheessa (2012) Forbes luokitteli hänet liike-elämän vaikutusvaltaisimpien naisten joukkoon. Vuonna 2018 hän oli noussut jo sijalle 8. maailman vaikutusvaltaisimpien naisten listalla. Hewsonin johdolla Lockheed Martin on vahvistanut asemiaan sekä Yhdysvaltojen sotilasteknologian tuottajana että ulkomaankaupassa.

Lähteet 

Vuonna 1953 syntyneet
Yhdysvaltalaiset yritysjohtajat
Elävät henkilöt
Allister Brimble

Allister Brimble (s. 1970) on brittiläinen pelimuusikko. Varhaisimpia Brimblen töitä on Treasure Island Dizzy (1989). Brimble on julkaissut töitä myös albumeilla.

Brimble sai syntymäpäivälahjaksi Sinclair Spectrumin, jonka piippauksia komentamalla sai aikaan sävelmää muistuttavia ääniä. Ostettuaan Amigan Brimble opetteli Aegis Sonixin ja SoundTrackerin käytön ja lähetti tekemiään kappaleita 17BIT Softwarelle, joka julkaisi kappaleita osana public domain -ohjelmistokirjastoa. 17BIT:in Martyn Brown perusti pelitalon nimeltä Team17, jonka peleihin Brimble teki musiikkia.

Diskografia

Lähteet

Aiheesta muualla 
 Profiili MobyGamesissä 
 
 

Videopelimuusikot
Vuonna 1970 syntyneet
Elävät henkilöt
Ginni Rometty

Virginia "Ginni" Rometty (s. 1957 Chicago) on yhdysvaltalainen entinen yritysjohtaja. Hän on johtanut IBM:ää sen muuttuessa teknologiayhtiöstä datayhtiöksi. Hän valitsi tekoälysovellukset yrityksensä strategian keskiöön, ja investoi rohkeasti lohkoketjujen ja kvanttilaskennan kehittämiseen. Forbes luokitteli vuonna 2018 Romettyn maailman vaikutusvaltaisimpien naisten joukossa sijalle 10. Rometty oli IBM:n toimitusjohtaja ja hallituksen pugeenjohtaja vuosina 2012–2020.

Lähteet 

Yhdysvaltalaiset yritysjohtajat
Vuonna 1957 syntyneet
Elävät henkilöt
Wendy Melvoin

Wendy Ann Melvoin (s. 26. tammikuuta 1964, Los Angeles) on yhdysvaltalainen kitaristi ja laulaja-lauluntekijä, joka tunnetaan parhaiten yhteistyöstään Princen kanssa tämän taustabändissä The Revolution ja duosta Wendy & Lisa yhdessä Lisa Colemanin kanssa.

Ura 
Melvoin tapasi Princen vuonna 1983 harjoitellessaan kitaransoittoa Lisa Colemanin huoneessa. Muutaman päivän päästä Prince pyysi Melvoinia sijaistamaan kitaristi Dez Dickersonia joka ei ollut saapunut soundcheckiin. Samana iltana Prince kutsui hänet yhtyeen jäseneksi. 

Pian Princen vuonna 1986 valmistuneen albumin Parade jälkeen Coleman ja Melvoin erosivat yhtyeestä ja aloittivat oman duonsa Wendy & Lisa joka tunnetaan myös nimellä Girl Brothers. 

Melvoin ja Coleman sävelsivät musiikkia tv-sarja Heroesin ensimmäiselle tuotantokaudelle ja teeman tv-sarjaan Nurse Jackie, josta heille myönnettiin Emmy-palkinto vuonna 2010. Marraskuun 2015 puolivälissä he aloittivat työskentelyn amerikkalaisen tv-sarjan Kosketus parissa. 

Melvoin soitti kitaraa Madonnan vuoden 2008 albumilla Hard Candy kappaleessa She's Not Me.

Lähteet 

Elävät henkilöt
Yhdysvaltalaiset multi-instrumentalistit
Yhdysvaltalaiset lauluntekijät
Vuonna 1964 syntyneet
Jewell Loyd

Jewell Loyd (s. 5. lokakuuta 1993) on yhdysvaltalainen koripalloilija. Hän on voittanut yhden maailmanmestaruuden ja pelannut WNBA:ssa kaudesta 2015.

Loyd voitti Yhdysvaltain maajoukkueen pelaajana maailmanmestaruuden Espanjassa 2018. Vuonna 2010 hän voitti kultaa alle 17-vuotiaiden MM-kilpailuissa. Vuonna 2014 hän voitti 3×3-pelin maailmanmestaruuden.

Loyd edusti yliopistosarja NCAA:ssa Notre Damen yliopiston Fighting Irish -joukkuetta vuosina 2012–2015. Seattle Storm varasi hänet ensimmäisellä varausvuorolla vuonna 2015. Ensimmäisellä kaudellaan hänet valittiin vuoden tulokkaaksi ja kakkostähdistökentälliseen. Kaudella 2018 hän voitti WNBA:n mestaruuden ja pelasi liigan tähdistöottelussa. Neljällä ensimmäisellä WNBA-kaudellaan Loyd on pelannut yhteensä 136 runkosarjaottelua ja kymmenen pudotuspeliä. Runkosarjassa hänen ottelukohtainen pistekeskiarvonsa on 15,1, syöttökeskiarvonsa 3,1 ja levypallokeskiarvonsa 3,7. Pudotuspeleissä vastaavat lukemat ovat 13,8, 2,9 ja 4,9.

Talvikausina Loyd on pelannut Turkissa, Kiinassa ja Etelä-Koreassa.

Lähteet 

Yhdysvaltalaiset koripalloilijat
Vuonna 1993 syntyneet
Elävät henkilöt
Hongkongin lainsäädäntöneuvosto

Hongkongin lainsäädäntöneuvosto (, ; lyh. LegCo) on Hongkongin korkein lainsäädäntöelin. Lainsäädäntöneuvostossa on 90 edustajaa, jotka valitaan neljän vuoden välein järjestettävin vaalein.

Oikeisto–vasemmisto-erottelun sijaan Hongkongin politiikassa on tavallisempaa jakaa edustajat ja puolueet Peking- ja demokratiamyönteisiin blokkeihin.

Historia 
Ensimmäinen edustuslaitos Hongkongiin perustettiin vuonna 1843 brittiläisen siirtokunnan hallitsemiseksi. Tuolloin kuningatar Viktoria antoi kuvernöörille valtuudet perustaa paikallishallinto erilaisten paikallisten lakien ja määräyksien säätämiseksi. Aluksi parlamentin rooli oli lähinnä vain neuvoa-antava, mutta valtuuksia laajennettiin vuonna 1888.

Hongkongin siirryttyä Kiinalle vuonna 1997 otettiin käyttöön kaupungin peruslaki, jonka nojalla aloitettiin ns. yksi maa, kaksi järjestelmää -järjestely seuraavaksi 50 vuodeksi. Peruslaki takaa Hongkongille oman lainsäädäntöneuvoton, joka säätää ja muokkaa kaupungin omia lakeja.

Lokakuussa 2020 LegCo ajautui kriisiin, kun Peking-myönteinen enemmistöblokki erotti neljä demokratiamyönteiseen blokkiin kuulunutta edustajaa todettuaan nämä ”epäisänmaallisiksi”. Erotus astui voimaan välittömästi, ja vastalauseena tälle koko demokratiamyönteinen blokki erosi lainsäädäntöneuvostosta.

Vaalitapa 
Vuoden 2021  vaalit järjestettiin joulukuussa. Ne oli alun perin tarkoitus pitää jo 2020, mutta ne siirrettiin virallisen selityksen mukaan koronaviruksen takia. Todellisuudessa siirron syy oli pelata aikaa uuden vaalilain hyväksymiseen saakka. LegCon paikkojen määrää nostettiin 90:een. Näistä vain 20 valitaan suorilla vaaleilla, 40 erilaisten elinkeinoelämän intressiryhmien keskuudesta ja loput 10 nimittää 1500-jäseninen komitea, jota johtaa hallintojohtaja (tuolloin Carrie Lam).

Vuoden 2021 vaalit olivat ensimmäiset vaalit, joissa ehdolle saivat asettua ainoastaan ”patriootit” eli Kiinan kommunistisen puolueen hyväksymät ehdokkaat. Äänestysaktiivisuus jäi vaaleissa ennätyksellisen alhaiseksi, noin 30 prosenttiin.

Lähteet 

Parlamentit
Lainsäädäntöneuvosto
Priorité Monaco

Priorité Monaco ("Primo!")  on vuonna 2017 perustettu monacolainen puolue ja Monacon suurin puolue. Se voitti Monacon kansallisneuvoston vuoden 2018 vaalit saaden 21 paikkaa 24-paikkaisesta neuvostosta.

Edustus

Edustus Monacon kansallisessa parlamentissa (2018) 

 Karen Aliprendi De Carvalho
 Nathalie Amoratti Blanc
 José Badia
 Pierre Bardy
 Corinne Bertani
 Brigitte Boccone-Pagès
 Daniel Boeri
 Thomas Brezzo
 Michèle Dittlot
 Jean-Charles Emmerich
 Marie-Noëlle Gibelli
 Marine Grisoul
 Franck Julien
 Franck Lobono
 Marc Mourou
 Fabrice Notari
 Christophe Robino
 Guillaume Rose
 Balthazar Seydoux Fornier De Clausonno
 Stéphane Valeri
 Pierre Van Klaveren

Lähteet 

 https://primo-monaco.org/#demarche
 http://www.electionguide.org/elections/id/2653/
 https://en.gouv.mc/Government-Institutions/Institutions/Assemblies-and-constitutional-bodies/The-National-Council

Monacolaiset puolueet
Bertha Relander

Bertha Relander o.s. Wüger (14. helmikuuta 1866 Oulu – 1942) oli suomalainen musiikinopettaja.

Relanderin vanhemmat olivat kauppias Petter Vilhelm Wüger ja Henriette Fredrika Charlotte Krook. Hänen puolisonsa oli vuodesta 1991 seminaarinjohtaja Oskar Relander. Relander valmistui tyttökoulusta 1882, Helsingin musiikkiopistosta ja sen jatkoluokalta 1888. Sen jälkeen hän harjoitti opintoja Berliinissä professori Ch. Klinthworthin oppilaana.

Relander toimi Helsingin musiikkiopiston opettajana 1886, Sortavalan seminaarissa soiton ja maantiedon opettajana 1888–1891, Sisälähetysseuran lukkari- ja urkurikoulussa Sortavalassa soiton, säveltapailun ja teorian opettajana vuodesta 1913 ja Sortavalan tyttökoulussa opettajana vuodesta 1916. Hän johti useita laulukuoroja.

Julkaisut
 Sekaäänisiä lauluja = Sånger för blandad kör. Koonnut Bertha Relander. Otava, 1894.
 Opi laulamaan: laulukirja oppikouluja varten. Toim. Maija Hellqvist(-Väänänen), Inkeri Keravuori, Bertha Relander. Otava, 1938. Uusin painos: 8.p. Otava, 1962.

Lähteet 

Suomalaiset opettajat
Vuonna 1866 syntyneet
Vuonna 1942 kuolleet
Santiago Abascal

Santiago Abascal Conde (s. 14. huhtikuuta 1976 Bilbao) on espanjalainen poliitikko. Abascal on Voxin puheenjohtaja vuodesta 2014 alkaen.

Abascal vietti lapsuutensa ja nuoruutensa Amurrion kunnassa Álavassa. Perhe oli baskien vapautusjärjestö ETAn uhkauksien kohde. Hänen isoisänsä Manuel Abascal Pardo oli francolainen kaupunginjohtaja ja francolaisen liikkeen paikallisjohtaja 1963–1979. Manuel Abascal Pardo perusti tekstiiliyrityksen, joka elättää sukua edelleen. Hänen isänsä Santiago Abascal Escuza (1949–2017) valittiin vuoden 1979 kunnallisvaaleissa Alianza Popularin edustajana Amurrion valtuustoon, jossa oli vahva nationalistinen enemmistö. Santiago Abascal Escuza oli lyhyen aikaa  kongressin jäsen Kansanpuolueen edustajana ja oli Voxin ehdokkaana vuoden 2016 edustajainhuonevaaleissa.

Abascal opiskeli oman ilmoituksen mukaan sosiologiaa Deuston yliopistossa ja valmistui vuonna 2003. Abascal oli Laudion kunnanvaltuuston jäsen 1999–2007 ja Baskimaan parlamentin jäsen 2004–2009.  

Abascal liittyi Kansanpuolueeseen vuonna 1996 ja erosi puolueesta marraskuussa 2013. Hän rekisteröi Vox-puolueen joulukuussa 2013.

El Plural on verrannut Abascalia falangistipuolueen perustajaan José Antonio Primo de Riveraan. Abascal on Salvinin, Le Penin ja Orbánin kannattaja, mutta on kieltänyt olevansa francolainen, rasisti tai fasisti.

Abascal on naimisissa ja hänellä on neljä lasta, joista kaksi on aiemmasta suhteesta.

Lähteet

Aiheesta muualla 

Vuonna 1976 syntyneet
Espanjalaiset poliitikot
Espanjalaisten puolueiden puheenjohtajat
Elävät henkilöt
Power Jets

Power Jets oli brittiläinen lentokonemoottorien kehittäjä, jonka Frank Whittle perusti vuonna 1935 tarkoituksena kehittää Whittlen patentoimaa turbojettimoottoria.

Yritys sai valmiiksi ensimmäisen suihkumoottorinsa nimeltä Whittle Unit (WU), jota käytettiin onnistuneesti 12. huhtikuuta 1937. Samana vuonna Hans von Ohain esitteli myös suihkumoottoria.
Ensimmäinen lento yhtiön moottorilla (W.1X) oli Gloster-Whittle E. 28/39 -koneella 7. huhtikuuta 1941. Yhdysvaltalainen XP-59A -projekti aloitettiin tämän jälkeen ja sekä W.1X moottori ja W.2B tuotantomoottorin suunnitelmat toimitettiin General Electricille lokakuussa 1941.

Brittiläisen ilmailuministeriön päätöksellä Gloster Meteoriin tulevan moottorin valmistaja oli Rover, joka jäi aikataulusta jälkeen. Rover yritti yksinkertaistaa ratkaisua ja lisätä ilmavirtaa, mutta ratkaisu vaati merkittäviä eroavaisuuksia Whittlen suunitelmaan. Moottorin tuotanto siirrettiin Rolls-Roycelle, jonka kanssa Whittlen ryhmä kehitti W.2b -moottorin (Rolls-Royce Welland).

Tammikuussa 1944 yritys kansallistettiin yhdistettiin vuonna 1946 Royal Aircraft Establishmentin kaasuturbiiniosaston kanssa National Gas Turbine Establishmentiksi.

Lähteet 

Lentokonemoottorivalmistajat
Entiset brittiläiset yritykset